作者:吳西逸
標題:雙調・壽陽曲四時
內容:傳心素，託簡書，問春歸欲歸何處？送春詞不題風共雨，止埋怨落花飛絮。貪新釀，趁晚涼，笑相呼憑肩歌唱。最多情女郎心外想，打鴛鴦採蓮湖上。縈心事，惹恨詞，更那堪動人秋思。畫樓邊幾聲新雁兒，不傳書擺成個愁字。年華盡，臘味醇，睡不溫曉寒成陣。折梅花不傳心上人，村煞我隴頭春信。詠所見人如玉，鬢似雲，動春心半含嬌俊。近裝奩懶將花貌勻，旋窩兒粉香成暈。酒散旗亭散，歌韻歇，暖風輕柳搖臺榭。杏花牆夕陽春去也，馬蹄香寶鞍敲月。效香奩體惚蟬鬢，怯鏡鸞，雁聲寒不禁腸斷。碧紗窗夜長鴛夢短，怕黃昏一燈相伴。